Funeral ta' Michael Cassar - 12.08.2021 Funeral ta' Michael Cassar - 12.08.2021 Posted by St George's Basilica on Thursday, August 12, 2021 .td_uid_2_6116d7f5f21f6_rand.td-a-rec-img{text-align:left}.td_uid_2_6116d7f5f21f6_rand.td-a-rec-img img{margin:0 auto 0 0} Fil-bieb tal-iskola tas-Sixth Form f'Għawdex, kull filgħodu bi tbissima fuq fommu kien jilqa' lill-istudenti għal jum ieħor ta' tagħlim. Hekk se jibqgħu jiftakruh bosta lis-Surmast Michael Cassar li l-Ħamis filgħaxija fir-Rabat Għawdex ingħata l-aħħar tislima fil-Bażilika ta' San Ġorġ. Michael, jew Kelinu, miet it-Tnejn 9 ta' Awwissu fl-età ta' 78 sena, iżda d-dedikazzjoni tiegħu għat-tagħlim se tibqa' ħajja fid-diversi għalliema u studenti li ħadmu jew tgħallmu taħt it-tmexxija tiegħu. Għalliem u surmast maħbub ferm mill-istudenti u l-għalliema fid-diversi skejjel li għallem fihom tul karriera ta' 42 sena. Is-servizz tiegħu fil-qasam edukattiv beda fl-1960 bħala għalliem. Fl-1988 sar amministratur u fis-snin ta' wara Kap ta' Skola fl-iskejjel Ta' Kerċem, tax-Xagħra u fiċ-ċentru post-sekondarju Sir M.A. Refalo fir-Rabat Għawdex. Michael A. Cassar kien strumentali wkoll fit-twaqqif tal-Iskola tal-Mużika ta' Għawdex, li kien l-ewwel Kap tagħha fl-1988. Surmast li ħalla marka fuq bosta Il-mezzi soċjali kienu invażati b'xita ta' messaġġi minn studenti, għalliema u edukaturi oħra. Mario Cassar li għallem taħt it-tmexxija tiegħu tas-Sixth Form ta' Għawdex qal li l-mod kif kien iħares lejn ix-xogħol ħalla marka fuqu u fuq ħafna oħrajn. Stqarr li għandu xortih tajba li ħadem miegħu fis-snin delikati tal-formazzjoni tiegħu bħala għalliem tal-arti. "Bis-saħħa tiegħu li għandna d-dipartiment tal-arti li għandna llum", żied jgħid. Sellimlu wkoll il-Ministru Evarist Bartolo, li għal snin sħaħ kien Ministru tal-Edukazzjoni, u ddeskrivieh bħala "edukatur mill-aqwa li ddedika ħajtu għall-ġid ta' tant studenti". Stqarr li tgħallem ħafna mingħandu meta kien jilqgħu għandu d-dar biex jitkellmu dwar l-edukazzjoni. Bartolo rringrazzjah għal kif għex il-valuri tiegħu ta' prinċipji li jaħdem u jmexxi bil-kwiet. Strieħ fis-sliem, Surmast. .td_uid_3_6116d7f5f24e7_rand.td-a-rec-img{text-align:left}.td_uid_3_6116d7f5f24e7_rand.td-a-rec-img img{margin:0 auto 0 0}